26 लाख रुपए कमाने का मौका दे रहा है नासा, बस करना होगा ये काम - NASA is giving a chance to earn 26 lakh rupees, just have to do this work
26 लाख रुपए कमाने का मौका दे रहा है नासा, बस करना होगा ये काम
June 29, 2020- 5:25 PM	56 Views
अमेरिकी अंतरिक्ष एंजेंसी नासा आपको एक बार पैसा कमाने का शानदार मौका दे रही हैं. आपको बता दें कि ऐसे में अमेरिकी अंतरिक्ष एंजेंसी नासा ने एक चैलेंज दिया है. जो चैलेंज पूरा करेगा उसे 26.08 लाख रुपए का प्राइज मिलेगा. चैलेंज ये है कि अंतरिक्ष और चांद पर जाने वाले एस्ट्रोनॉट्स के लिए टॉयलेट डिजाइन करना है.
इनमे से जो तीन डिजाइन बेस्ट होंगे उनमें ये राशि बांटी जाएगी. बता दें कि स्पेस या चांद पर एस्ट्रोनॉट्स को टॉयलेट जाने के लिए अत्याधुनिक टॉयलेट की जरूरत पड़ेगी. ये टॉयलेट ऐसा हो जो हल्का हो और बेहतरीन रिसाइकिलिंग भी कर सके. अगर नासा का ये चैलेंज कोई पूरा करता है वह लाखों रुपए कमा सकता है.
गौरतलब है कि नासा को अपने अंतरिक्ष यात्रियों के लिए बाथरूम संबंधी समस्याओं के समाधान की जरूरत है. 1975 में जब अपोलो मिशन खत्म हुआ तब इंजीनियरों ने मलमूत्र विसर्जन को अंतरिक्ष यात्रा के लिए एक गंभीर चुनौती बताया था.जिसकी डिजाइन बेस्ट होगी उसे 15 लाख रुपए, दूसरे को 7.60 लाख और तीसरे 3.80 लाख रुपए का पुरस्कार मिलेगा.
नासा 2024 में अपने अर्टेमिस मून मिशन के जरिए पहली बार किसी महिला को चांद पर भेजने वाला है. ऐसे में एक यूनीसेक्स टॉयलेट की जरूरत पड़ेगी.नासा के इस चैलेंज में डिजाइन भेजने की अंतिम तारीख 17 अगस्त है. इसका रिजल्ट अक्टूबर में जारी किया जाएगा. टॉयलेट ऐसा होना चाहिए जो माइक्रोग्रैविटी (अंतरिक्षीय गुरुत्वाकर्षण) और लूनर ग्रैविटी (चांद की गुरुत्व शक्ति) में काम करने लायक हो.
इस टॉयलेट की जरूरत इसलिए है ताकि अंतरिक्ष यात्री ज्यादा समय तक स्पेस या चांद पर बिता सकें. माना जा रहा है कि नासा की योजना चांद पर एक बेस कैंप बनाने की है जहां लोग लंबे समय तक रह सकें.
just have to just have to do this work NASA is giving a chance to earn 26 lakh rupees NASA is giving a chance to earn 26 lakh rupees	2020-06-29